section_heading: Povijest
paragraph_text: U Tuzli, u periodu od 1885. do 1941. godine rođeno 470 Židova. Porast židovske populacije u Tuzli odrazio se i na polju ekonomskih, gospodarskih, društvenih i kulturnih odnosa. Cjelokupan gospodarsko-ekonomski proces Židova u Tuzli i okolini počeo je otvaranjem prvih modernih solana, fabrikom i rafinerijom špirita i rudnicima uglja. Židovi su, kao i drugim gradovima, otvarali ljekarne, pilane, papirnice i knjižare, te trgovine s mješovitom robom. Također, i zanatlije su dale doprinos razvoju Tuzle, kao što su to uradili i Židovi koji su se bavili hotelijerstvom i radom na polju zdravstvene zaštite.